Дворец на културата и спорта - Варна

ТОСКА СЪС СОНЯ ЙОНЧЕВА
2025-08-08 21:00 (Europe/Helsinki) | Летен Театър – Варна, Морска градина, Варна, Bulgaria
„ТОСКА“
Опера от Джакомо Пучини Либрето Джузепе Джакоза и Луиджи Илика По драмата на Викториен Сарду Диригент Найден Тодоров Постановка Кузман Попов
Режисьор Сребрина Соколова В ролите: ФЛОРИЯ ТОСКА – Соня Йончева КАВАРАДОСИ – Валерий Георгиев БАРОН СКАРПИЯ – Пламен Димитров АНДЖЕЛОТИ – Евгений Станимиров КЛИСАР – Гео Чобанов СПОЛЕТА – Артьом Арутюнов ШАРОНЕ – Росен Рангелов ТЪМНИЧАР – Петър Петров ОВЧАРЧЕ – Мария Палматите РОБЕРТИ – Георги Корбаков СЕРЖАНТ – Милен Митев

Хор и оркестър на Държавна опера Варна

Соня Йончева ще се превъплъти в емблематичния за кариерата ѝ образ на Тоска под диригентската палка на Найден Тодоров. През февруари тази година българското сопрано със
световна кариера беше Тоска в поредица спектакли на Виенската опера, а през юли 2024 г. плени с ролята Рим и Лондон. Изпълненията ѝ във Виена предизвикват възторг сред публика и критика и отлични отзиви: „Соня Йончева, освен вокално, и визуално е Тоска като от роман.
Многопластовият ѝ глас се излива без усилие в дълбоко разтърсващата знакова ария „Vissi d’arte“. Тя придава на ролята невероятни нюанси – страстна и властна ревнива дива, отчаяна и молеща в страданието си жена, но и безмилостна убийца.“ (Dr. Helmut Christian Mayer, Opera-Online).

ДАМА ПИКА СЪС СОНЯ ЙОНЧЕВА
2025-08-09 21:00 | Летен Театър – Варна, Морска градина, Варна, Bulgaria
„Дама Пика“
Опера в три действия от П. И. Чайковски

Диригент Григор Паликаров
Режисьор Вера Немирова
Сценограф и костюмограф Юлиян Табаков
Хореограф Анна Пампулова
Диригент на хора Теодора Георгиева

В ролите:
ГЕРМАН – Арсен Согомонян
ЛИЗА – Соня Йнчева
ГРАФИНЯТА – Бойка Василева
КНЯЗ ЕЛЕЦКИ – Иво Йорданов
ГРАФ ТОМСКИ/ ЗЛАТОГОР – Пламен Димитров
ЧЕКАЛИНСКИ – Артьом Арутюнов
СУРИН – Гео Чобанов
ЧАПЛИЦКИ – Велин Михайлов
НАРУМОВ – Петър Петров
УПРАВИТЕЛ – Владислав Владимиров
ПОЛИНА/ МИЛОВЗОР – Михаела Берова
ГУВЕРНАНТКА – Вяра Железова
МАША – Галина Великова
ПРИЛЕПА – Жана Костова

След дебюта си през май в като Лиза от „Дама Пика“ в Метрополитън опера, Ню Йорк, Соня Йончева ще изпълни ролята на варненска сцена в постановката на Вера Немирова. Спектакълът е сред знаковите за Държавна опера Варна с впечатляващата сценография на Юлиян Табаков и модерния режисьорски подход към класическата творба на Чайковски по повестта на Пушкин. Партията на Лиза ще звучи с нежния лиричен глас на оперната дива, а в ролята на Герман ще ѝ партнира световноизвестният тенор Арсен Согомонян. Спектакъла ще дирижира маестро Григор Паликаров.

В своя анализ на творбата Вера Немирова изтъква, че ако през 2007 г. е търсела един по-реалистичен прочит на „Дама Пика“, сега нейните търсения във варненската постановка определено са в сферата на психологическата драма.
За разлика от новелата на Пушкин, в която героят Герман е показан като безчувствен и пресметлив, П.И. Чайковски го дарява с богата, опасна за него самия и обществото свръхчувствителност.
Една разделена на две личност, разкъсана между две страсти: невъзможната любов към Лиза и страстта към хазартната игра.
До момента, в който увлечението към играта го обзема изцяло, той носи съпричастието на зрителя. Все повече обаче страстта към играта и печалбата надделяват в него и той забравя своята първоначална цел: да се пребори за любовта си.
За разлика от него, Лиза преследва своята докрай, зарекла се да свърже живота си с Герман, даже и той да е престъпник. С цената на това да погуби себе си тя тръгва с цялото си същество към него. Тук се разделят техните пътища, а меридианът, който едновременно ги свързва и дели, е съдбата на старата Графиня.
Бившата „Московска Венера“, известна светска дама и страстна картоиграчка, среща своя смъртен ангел в Герман, а той се оглежда в нея като в холограма. Както им предсказва баладата на Томски, че Графинята ще получи смъртен удар от онзи, който страстно любящ ще дойде да й изтръгне тайната на печелившите три карти, те са свързани съдбовно.
Любовният триъгълник на Ерос и смърт оплита Герман, Графинята и Лиза и води до фатален край на тримата.
Самият Чайковски е част от всеки един свой образ. Силуети от неговия комплексен и много изстрадал характер се намират във всеки един от героите му. На първо място, „Дама Пика“ поради това е една силна психологическа драма, а на второ и не последно, разтърсваща социална трагедия, в която в светът на богатите няма място и право на любов един беден и обикновен човек като Герман.

БТР – Турне 2025
2025-08-11 21:00 | Летен Театър – Варна, Морска градина, Варна, Bulgaria
Б.Т.Р. – Турне 2025
Б.Т.Р. „превзема“ летните сцени в 10 града в България с 10 големи концерта през 2025-а. След успеха на юбилейното турне „30 години Б.Т.Р.“ и на „Околосветско турне 2025“, групата отново е път, за да се срещне с феновете си из цяла България.
Градове и дати от Турне 2025:
Русе, Летен театър – 26 юни Стара Загора, Летен театър – 12 юли Пловдив, Античен театър – 7 август Варна, Летен театър – 11 август Бургас, Летен театър – 14 август Велико Търново, Летен театър – 22 август Добрич, Летен театър – 27 август Шумен, Летен театър – 28 август Плевен, Летен театър – 29 август София, зала 1 на НДК – 8 октомври
10 града. 10 концерта. 1 незабравимо лято. Бъдете част от него!
Медиен партньор е БГ Радио.

ЛЕГЕНДИТЕ НА БЪЛГАРИЯ
2025-08-12 21:00 | Летен Театър – Варна, Морска градина, Варна, Bulgaria
12.08.2025г., 21:00 ч.
Летен театър, Варна
Юбилеен концерт-спектакъл на популярни български изпълнители.
Билетни каси:
Дворец на културата и спорта
Пон – Пет, 10:00-18:00, Обедна почивка от 13:30 – 14:30,
115 бул. Княз Борис I, Варна – Търговски център
052 501 500
office@palaceofvarna.com
Билети онлайн: EVENTIM, Grabo

Парижката Света Богородица
2025-08-13 21:00 | Летен Театър – Варна, Морска градина, Варна, Bulgaria
„ПАРИЖКАТА СВЕТА БОГОРОДИЦА“
По музика на Рикардо Кочанте
Оркестрация – Данко Йорданов

РежисьорПетко Бонев
ДиригентСтрацимир Павлов
Сценография и костюми – Ася Стоименова Хореография – Станислава Томова 3D mapping – Elektrick.Me В ролите: ЕСМЕРАЛДА – Лилия Илиева-Михайлова КВАЗИМОДО – Велин Михайлов КЛОД ФРОЛО – Драгомир Шопов ПИЕР ГРЕНГОАР – Момчил Караиванов ФЕБ дьо ШАТОПЕР – Борислав Веженов КЛОПЕН ТРУЙФЛУ – Николай Колев ФЛЬОР дьо ЛИС дьо ГОНДЕЛЬОР – Жана Костова
Оркестър, хор и балет на Държавна опера Варна.
Актуалният световен хит – мюзикълът „Парижката Света Богородица“ е един много популярен в Англия жанр, но нов за българската сцена – театрализиран концерт с костюми с цялата последователност на драматургията, със сценография, 3D мапинг и хореография. Постановката на режисьора Петко Бонев и диригента Страцимир Павлов с аранжименти на Данко Йорданов следва плътно сюжета на автора на класическия роман – Виктор Юго. Зрителите ще видят импозантната парижка катедрала без пораженията от последния опустошителен пожар, в цялото й величие, възкресена със средствата на 3D мапинга. Огромни са предизвикателствата, които поставя пред Варненската опера прочутият мюзикъл – и музикални, и драматургични. Кастингът е подбрал певци и артисти с превъзходно излъчване и с безупречен френски език, защото песенните номера – песни и ансамбли, сред които и световни хитове, ще се изпълняват на оригиналния си език. Субтитри на български ще приобщят публиката към всеки детайл от историята, която продължава да вълнува още от времето на Юго.

ДЕН НА ВАРНА – ПРАЗНИЧЕН КОНЦЕРТ
2025-08-15 19:00 | Летен Театър – Варна, Морска градина, Варна, Bulgaria
15.08.2025г.
Празникът започва с тържествена света литургия в катедралния храм „Успение Богородично”. На площад „Св. Св. Кирил и Методий” с военен ритуал се издигат знамената. На Сцена „Раковина” в Морската градина през целия ден участват изпълнители и ансамбли от различни жанрове. Вечерта в Летния театър е тържественият концерт и официалната церемония по връчване на почетни звания и отличия, на която кметът на града удостоява със званието „Почетен гражданин на Варна” изявени личности за изключителен принос и заслуги в развитието на Варна. По-късно вечерта в зоната на Пантеона в Морската градина се провежда концерт с участието на популярни български и чуждестранни артисти.
Организатор: Община Варна, дирекция „Култура и духовно развитие”

ГЛАСЪТ НА ВАРНА
2025-08-16 19:00 - 2025-08-17 17:00 | Летен Театър – Варна, Морска градина, Варна, Bulgaria
16.08 – 17.08.2025г.
Зоната на Пантеона и в Летния театър
Концерти в зоната на Пантеона и в Летния театър, с участието на млади варненски таланти, популярни български изпълнители и артисти от чужбина.
Организатор: Община Варна, дирекция „Култура и духовно развитие”

КАМЕН ДОНЕВ – ЗА СВАТБИТЕ
2025-08-18 20:30 | Летен Театър – Варна, Морска градина, Варна, Bulgaria
Камен Донев е единственият актьор в България, който препълни четири пъти „АРЕНА АРМЕЕЦ” в София, именно със спектакъла „ЗА СВАТБИТЕ!”. Поради своя огромен мащаб, спектакълът не може да бъде представен във всички градове, в които е канен. За този сезон Шумен е единственият избран град, където зрителите от целия регион – Шумен, Варна, Търговище, Разград и др. могат да го гледат.
Голяма част от спектакъла, разбира се е заета от песни и хора. Ансамбълът, заедно с Камен Донев, демонстрира на публиката характерни танци от България, Гърция, Румъния, та чак до Албания. Почти всяка една история е придружена от песен, която допълнително я украсява. Но не оставайте с впечатлението, че на сцената няма никакъв театър. Мислите си, че краденето на мома е лесно? Е, не е. Донев ни показва епична схватка между момък и девойка, която всъщност се оказва „скрита лимонка”.
В грандиозния спектакъл главната роля е поверена на смеха и забавлението, но и на истинските неща в живота, неща, които малко или много сме оставили на заден план, защото бързаме. Бързаме да отидем на работа, да заведем детето на училище, да изчистим, че наближават празници. И още един куп глупави оправдания. Но през тези два часа и половина нямаме извинения. Седим и слушаме лекцията на учителя и се надсмиваме на действителността, в която се откриваме.
Както Камен Донев казва: „Има две неща, които осмислят живота на човека и те се случват през нощта. Едното е, когато протегнеш ръка и докоснеш рамото на този до тебе, а другото е, когато една малка ръчичка докосне твоето рамо, като кацнала пеперуда. И знаеш, че това не е сън. И се радваш, че не си сам. Че това е твоят живот, защото така трябва да е!… Когато изпратиш детето си на Терминал 2, вечерта да има кой да те утеши.” – и знайте, тук ще си и поплачете! Но пък какво е една сватба без сълзи?!

Премиера Русалка с Красимира Стоянова
2025-08-20 21:00 | Летен Театър – Варна, Морска градина, Варна, Bulgaria
Премиера „Русалка“ с Красимира Стоянова Опера от Антонин Дворжак
Диригент Павел Балев Режисьор Сребрина Соколова
Сценография и мапинг Петко Танчев
Художник на костюмите Ася Стоименова
Хореограф Надя Димокова
Художествено осветлени Валентин Андонов

В главните роли: РУСАЛКА – Красимира Стоянова
ПРИНЦ – Жерар Шнайдер

Оркестър, хор и балет на Държавна Опера Варна
Спектакълът е съвместен проект на Държавна опера Варна и ММФ „Варненско лято“.
Красимира Стоянова ще изпълни главната роля в операта „Русалка“ от Дворжак, която в рамките на фестивала Варненската опера ще постави за първи път в своята история в режисура на Сребрина Соколова, с диригент Павел Балев. Чрез трагичната съдба на героинята операта поставя въпроси за невъзможната връзка между необозримия свят на природните стихии и света на хората, породени от технологичния прогрес, отчуждението от природата и консуматорската страст в човешкото битие. Творбата на Дворжак не е просто романтична приказка за невъзможната любов, а философски размисъл за човека и света, който той се опитва да подчини. След дебюта на Красимира Стоянова в ролята в Цюрих медиите коментират: „Всички остават в сянката на великолепния сопран на Красимира Стоянова – глас, пълен с топлина и изразителност, нежен и лек по природа, интонационно безупречно чист, със свободно леещо се затрогващо вибрато. В „Русалка“ българската певица е идеалният избор!“

АЛАДИН
2025-08-21 21:00 | Летен Театър – Варна, Морска градина, Варна, Bulgaria
Премиера „АЛАДИН“ Концерт в костюми Музика Алън Менкен, Текст Тим Райс, Хауърд Ашман,Чад Бегуелин Оркестрация Страцимир Павлов
Режисьор Петко Бонев Диригент Страцимир Павлов Хореография Анна Пампулова Сценограф и костюми Ася Стоименова Художествено осветление Валентин Андонов 3D Мапинг Лора Руневска Озвучаване Александър Георгиев Превод Лилия Бонева
В ролите: АЛАДИН – Александър Иванов, Георги Георгиев ЖАСМИН – Валерия Василенко, Кристиана Атанасова ДЖИН – Даниел Добрев, Калоян Николов ДЖАФАР – Боян Тодоров, Тихомир Трифонов СУЛТАН – Боян Стоянов, Красимир Добрев ЯГО – Боян Стоянов, Даниел Добрев КАСИМ – Лев Караван, Нейчо Петров БАБКАК – Калоян Николов, Михаил Вълчев ОМАР – Александър Иванов, Георги Георгиев, Данила Соколов ИЗИР – Елия Тодорова, Натали Николова, Надежда Радкова МАНАЛ -Валерия Василенко, Зои Бошнакова, Кристиана Атанасова РАДЖА – Балена Ланджева, Милена Захариева, Розалия Желязкова ПРИНЦ АБДУЛА – Валентин Василев, Иван Славов РАЗУЛ – Валентин Василев, Иван Славов
Солисти, оркестър и балет на Държавна Опера Варна

Създаден по едноименния хитов анимационен филм на Дисни, спектакълът отвежда зрителите от всички възрасти на вълнуващо пътешествие върху вълшебното килимче на Аладин заедно с принцеса Жасмин и Духа от лампата. Саундтракът към филма е сред най-слушаните в света и е написан от майсторa на мюзикъла Алан Менкен, който получава за него две награди Оскар – за оригинална филмова музика и за песента „A whole new world”. Продукцията на Държавна опера Варна е пищна, колоритна и пленяваща вниманието, дело на режисьора Петко Бонев и диригента Страцимир Павлов с хореографията на Анна Пампулова и красивата сценография и костюми на Ася Стоименова.

ЕВГЕНИ ГЕНЧЕВ - Когато розите танцуват
2025-08-22 21:00 | Летен Театър – Варна, Морска градина, Варна, Bulgaria
ЕВГЕНИ ГЕНЧЕВ – Когато розите танцуват
22 АВГУСТ, 21:00 ч.
ЛЕТЕН ТЕАТЪР, ВАРНА
Това лято се насладете на един различен, музикален моноспектакъл, изигран и изсвирен от виртуозния пианист Евгени Генчев. Очаквайте едно необикновено преживяване, сбор от най-великите класически произведения и още нещо…
​
Организатор: „СЦЕНА АЖУР ПИКО“
Билети на сайта kupibileti.bg и в партньорската ни мрежа.

Анифест
2025-08-23 09:30 - 20:00, 2025-08-24 09:30 - 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Готови ли сте за най-голямото аниме събитие на българското Черноморие?ANIFEST – от фенове за фенове – се завръща с пълна сила и тази година, за да превърне морската ни столица в сцена на емоции, косплей трансформации и незабравими спомени!
Присъедини се към събитието и не пропускай нито една от изненадите, които сме ти подготвили!
23 и 24 август – бъди част от това невероятно преживяване, заедно с нас!
– – – – – – –Всичко за AniFest 2025 можете да намерите и на официалния сайт на събитието… най-хубавото винаги предстои! http://anifestbg.com/– – – – – – –
ANIFEST – от фенове за фенове – има за цел да събере всички почитатели на Азиатската култура, К-поп танците, Японската Анимация, Комикси и Гейминг, и да им предложи огромно разнообразие от забавления!
В ПРОГРАМАТА ОЧАКВАЙТЕ…… косплей, аниме, гейминг, работилници, к-поп танци и състезания, демонстрации, настолни игри, конкурси, огромни щандове и…… и още много само на AniFest 2025!
ОРГАНИЗАТОРИ Shiokaze AnimeS-bg.com Аниме Магазин Tomodachi-bghttp://tomodachi.bg
ПАРТНЬОРИ Дворец на културата и спорта – Варна Palace of Culture and Sports Varnahttp://www.palaceofvarna.com– – – – – – –Как да стигнете до Двореца на Културата и Спорта – гр. Варнаhttps://anifestbg.com/how-to-get-there/– – – – – – –
Записвания за Косплей Състезания:– соло – https://anifestbg.com/cosplay-solo/– групи – https://anifestbg.com/cosplay-group/Записвания за K-pop Dance Show – https://anifestbg.com/k-pop-show-reg/Записвания за ART-алеята – https://anifestbg.com/art-events-general/Записване за Косплей алея – https://anifestbg.com/cosplay-alley/Записвания за Презентации – https://anifestbg.com/presentations-general/Записвания за Работилници – https://anifestbg.com/workshops-general/Записвания за Игри на сцена – https://anifestbg.com/side-show/Записвания за Доброволци – https://anifestbg.com/volunteers-general/Записвания за Фотографи – https://anifestbg.com/photographers-general/Записване за Звезден Репортер – https://anifestbg.com/be-a-start-reporter/Записвания за Турнира на LoL – https://anifestbg.com/lol-tournament-2025/– – – – – – –ВХОД ЗА СЪБИТИЕТО – https://anifestbg.com/tickets/– – – – – – –Искаш да станеш изложител, пиши ни – clubshiokaze@gmail.comhttps://anifestbg.com/stani-izlojitel/– – – – – – –ОЧАКВАМЕ ВИ на 23-ти и 24-ти август!

КОНЦЕРТ НА ТОНИ ДИМИТРОВА
2025-08-23 21:00 | Летен Театър – Варна, Морска градина, Варна, Bulgaria
„Бъди щастлива, Ани!“
Приятелите и семейството понякога я наричат Ани.
За всички нас тя е слънчевата и усмихната Тони Димитрова.
Любимката на народа е подготвила красив концерт с много хубава музика, изненади и добро настроение.
Билети на сайта kupibileti.bg и в партньорската ни мрежа.

ЗОРО – МЮЗИКЪЛ С УЧАСТИЕТО НА ВЛАДО ЗОМБОРИ
2025-08-24 21:00 | Летен Театър – Варна, Морска градина, Варна, Bulgaria
Държавна опера-Русе и Zorro USA LLC представят

„Зоро“ – мюзикъл с Владимир Зомбори, вдъхновен от легендарния герой, с незабравимата музика на Gipsy Kings и Джон Камерън. Един спектакъл, който ще ви потопи в свят, където любовта, свободата и смелостта се преплитат в едно.
В българската версия на мюзикъла в ролята на харизматичния Зоро влиза Владимир Зомбори, който дебютира в този жанр. Младият Диего де ла Вега поема съдбата си в ръце и се превръща в легенда. От романтичния силует с черна маска до белега, който оставя със сабята си, той е символ на справедливостта, на бунта срещу злото и закрилата на онеправданите. Загадъчният герой с черната маска защитава невинните и се изправя срещу бедите с танца на сабята и ритъма на фламенкото.
В спектакъла ще чуете някои от най-известните песни на Gipsy Kings, като „Bamboleo“, „Baila Me“ и „Djobi, djoba“, вплетени в историята на Зоро.
Режисьор на постановката е Ивайло Ненов, а диригент-постановчик – Димитър Косев. Сценографията и костюмите са дело на Петя Боюкова, хореографията – на Наталия Осипова, а преводът – на Ваня Георгиева. Участват солисти, хор, балет и оркестър на Държавна опера – Русе с диригент Стелияна Димитрова-Хернани.
Преди повече от 200 години на бреговете на Калифорния се ражда легендата за Зоро. Оттогава героят оживява в десетки книги, филми и сценични адаптации – всяка от които добавя нов щрих към неговия мит. Легендарни актьори като Дъглас Феърбанкс, Ален Делон и Антонио Бандерас влизат в ролята му със стил и харизма, доказвайки, че Зоро не остарява – той се преражда. С всяко поколение той се завръща – по-силен, по-бърз, по-вдъхновяващ. Защото светът винаги има нужда от своя герой.
„Зоро“ не е просто мюзикъл – това е огнено приключение, което ще ви накара да повярвате, че героите съществуват… И че справедливостта винаги намира своя път.
Световната премиера на спектакъла е през 2008 г. в Лондон, след което се играе в Париж, Тел Авив, Москва, Рио де Жанейро, Амстердам и др. През 2009 г. мюзикълът получава пет номинации за наградата „Лорънс Оливие“, включително за най-добро шоу и най-добра хореография.

ТИНА – Simply The Best– Концерт-трибют
2025-08-25 21:00 | Летен Театър – Варна, Морска градина, Варна, Bulgaria
„ТИНА – Simply The Best”
Концерт-трибют
Диригент и аранжименти Роберто Молинели
Режисьор Сребрина Соколова

Солисти:
Каролайн Бороле – вокал
Розалия Желязкова – вокал
Антонело Кароца – вокал

Оркестър на Държавна опера Варна
Диригентът и автор на аранжиментите Роберто Молинели, познат в цял свят с кросоувър концертите, в които рокът среща класиката, ще води Варненския симфоничен оркестър в концерт- трибюта, посветен на легендарната рокендрол икона Тина Търнър. Наелектризиращото преживяване включва в програмата си най-големите хитове на певицата от 60-те до 90-те години на XX век. Завладяващите вокали, танците и силното сценично присъствие на южноафриканката Каролайн Бороле, харизмата и талантът на италианския певец, композитор и продуцент Антонело Кароца и прекрасния глас и артистичност на солистката на Варненска опера Розалия Желязкова са гаранция за неповторимо шоу с любимата музика на Тина.

Премиера Фауст
2025-08-27 21:00 | Летен Театър – Варна, Морска градина, Варна, Bulgaria
Премиера „ФАУСТ“
Опера от Шарл Гуно

Диригент Светослав Борисов
Режисьор Вера Немирова
Сценограф Олга фон Вал Костюмограф Юлиян Табаков Хореограф Анна Пампулова Художествено осветление Валентин Андонов Диригент на хора Теодора Георгиева Мултимедия Димитър Иванов

Участват:
Доктор Фауст – Артур Еспириту, Рейналдо Дроз
Мефистофел – Деян Вачков, Мартин Цонев
Валентин – Иво Йорданов, Свилен Николов
Вагнер – Гео Чобанов, Евгений Станимиров
Маргарита – Илина Михайлова, Ирина Жекова, Жана Костова
Зибел – Лилия Илиева-Михайлова, Олена Арбузова
Марта – Михаела Берова, Силвия Ангелова

Оркестър, хор и балет на Държавна опера Варна
Творбата на Гуно е от най-популярните опери, създадени през втората половина на XIX век. Либретистите Жул Барбие и Мишел Каре адаптират поемата на Гьоте, която вдъхновява редица композитори, но се превръща в музикален шедьовър именно във версията на Шарл Гуно. Историята за изкушения от Дявола Фауст, който получава младост и любовта на Маргарита, режисьорът Вера Немирова представя с характерния си съвременен почерк. Тя сравнява Гьотевия „Фауст“ с всеки от нас: „Фауст е търсещият човек, във всеки един от нас има по един Фауст, който търси смисъла на живота“. Режисьорката отново работи с Юлиян Табаков, който е автор на костюмите, а сценограф на спектакъла е Олга фон Вал. Диригент-постановчик е маестро Светослав Борисов. Постановката е третият прочит на това заглавие в историята на Варненската опера след „Фауст“ на диригента Йоско Йосифов и режисьора Михаил Хаджимишев (1955 г.) и „Фауст“ на диригента Влади Анастасов и режисьора Кузман Попов (1974 г.)

14+ Спектакълът не се препоръчва за зрители под 14 години.

ГРАМОФОНЪТ С ВИКТОР КАЛЕВ
2025-08-28 20:30 | Летен Театър – Варна, Морска градина, Варна, Bulgaria
„ГРАМОФОНЪТ“ – ЕДИН КОНЦЕРТ СПЕКТАКЪЛ НА ВИКТОР КАЛЕВ
28 АВГУСТ, 2025
20:30 ч.
Летен театър, ВАРНА
Не само авторски концерт-спектакъл, а уникално преживяване, което не трябва да се пропуска.
В този автобиографичен концерт-спектакъл зрителите ще бъдат заловени от интимната атмосфера и емоционалната сила на разказите от живота на самия актьор. Виктор Калев споделя с публиката своите преживявания, трудностите, надеждите и радостите, като на фона на популярни български песни създава истинско театрално шоу. Зрителите ще бъдат отнесени на пътешествие във времето, където ще се срещнат с моменти, които са оформили актьорската кариера и личността на Виктор Калев. „Грамофонът“ е история за мечтите, упоритостта и сбъднатите надежди, които са вдъхновение за всеки, който си поставя цели и се стреми към тях. Този спектакъл е възможността да бъдете част от вълнуващото пътешествие на един голям български артист. Присъствието в „Грамофонът“ е не само преживяване, но и почит към Виктор Калев и неговото изкуство. Не пропускайте тази неповторима възможност, купете своите билети сега и се потопете в света на Виктор Калев и неговите вълнуващи разкази и изпълнения.
Той е пълното изразяване на любовта към театъра и към живота, като в продължение на повече от два часа Виктор изпълнява множество роли и пее песни на любими български изпълнители. Този концерт-спектакъл е възможността да се насладите на многобройните таланти на Виктор Калев и да се потопите в една история, която няма да ви остави равнодушни. Специални гости на Виткор ще направят преживяването още по-пълно.
Организатор: „СЦЕНА АЖУР ПИКО“
Билети на сайта kupibileti.bg и в партньорската ни мрежа.

"ЗА ЛЮБОВТА" ПО ТЕКСТОВЕ НА ЯНА БОРИСОВА
2025-08-31 20:30 | Летен Театър – Варна, Морска градина, Варна, Bulgaria
„ЗА ЛЮБОВТА…“ се завръща във Варна на 31.08, този път в Летния театър край морето
По текстове на Яна Борисова
С участието на: Цветана Манева, Александър Сано, Радина Кърджилова, Дарин Ангелов, Петър Антонов, Боряна Братоева, Ана Пападопулу, Йордан Ръсин, Лилия Маравиля и Силвия Петкова
Благодарение на изключителния актьорски състав, новите текстове и сценографията, създадена специално и единствено за тази сцена, спектакълът ще развълнува, разсмее и промени живота на всеки, който стане част от това преживяване.
Билети могат да бъдат закупени от билетна каса „Българан“ и онлайн в ePortal.BG

ТЮТЮН
2025-09-01 20:00 | Летен Театър – Варна, Морска градина, Варна, Bulgaria
Театрално-музикален продуцентски център Варна
ДРАМАТИЧЕН ТЕАТЪР „СТОЯН БЪЧВАРОВ“
105-ти творчески сезон (2025-2026)
„ТЮТЮН“
По романа на Димитър Димов
Драматургичен вариант Юрий Дачев
Режисьор Бина Харалампиева
Сценография и костюми Свила Величкова и Ванина Цандева
Композитор Асен Аврамов
Фотограф Росен Донев
Плакат Славяна Иванова

В ролите:
ИРИНА – Александра Майдавска
БОРИС МОРЕВ – Калин Врачански
СТЕФАН КОСТОВ – Пламен Димитров
ПЕТЪР СПИРИДОНОВ (ТАТКО ПИЕР) – Свилен Стоянов
МАРИЯ – Христина Джурова
ФОН ГАЙЕР – Стоян Радев
Г-ца ДИТРИХ – Веселина Михалкова
ЛИХТЕНФЕЛД – Валентин Митев
ПРАЙБИШ – Николай Кенаров
ЗАРА – Сияна Начева
БИМБИ – Николай Божков
ПАВЕЛ МОРЕВ – Хенри Ескелинен
КРИСТЕЛО – Юлияна Чернева

Първа театрална постановка на романа „Тютюн“ от Димитър Димов – любим на поколения българи! За драматизацията Юрий Дачев използва оригиналната, нецензурирана версия на романа, издадена през декември 1951 година.

„Тютюн“ е спектакъл като нож, опрян в гърлото. Светът е разяден от войната. Хората се борят за власт, пари, доминация над другия. Разтърсващ и чувствен спектакъл за една невъзможна любов. „Тютюн“ е провокация за театъра, за актьорите, за зрителя, и за режисьора Бина Харалампиева. Спектакъл, в който зрителят ще преоткрие много актуални теми, които свързват минало и настояще.

Екипът на Драматичен театър „Стоян Бъчваров“ – Варна е отличен с най-голямата награда на град Варна НАГРАДА ВАРНА в областта на културата за 2022 за високия професионализъм при създаване на представлението „ТЮТЮН“ – първа театрална постановка в България по нецензурирания първи вариант на едноименния роман на Димитър Димов по повод 100-годишнината на Варненския драматичен театър.

ГОРЧИВО – ТЕАТЪР С КЕРАНА И ХРИСТО ГЪРБОВ
2025-09-02 20:00 | Летен Театър – Варна, Морска градина, Варна, Bulgaria
ГОРЧИВО!
Морската премиера на Младежки театър „Николай Бинев“ ще бъде в Летен театър – Варна
Автор и режисьор Орлин Дяков
Участват: Христо Гърбов – майстор на абсурдния хумор, Керана – в неочаквана и силно запомняща се роля, Мариана Миланова и Александър Хаджиангелов – в центъра на сватбената буря
Сценография Огняна Серафимова
Композитор Пламен Мирчев – Мирона

МИРО - Турне 2025
2025-09-04 21:00 | Летен Театър – Варна, Морска градина, Варна, Bulgaria
МИРО – Турне 2025
Миро ще направи лятно турне в седем града, а кулминацията ще бъде 360-градусово шоу в „Арена София“ на 26 ноември!
Очакват ви най-големите му хитове, нови песни от предстоящия албум „Миротворци“ и незабравими музикални моменти под открито небе.
Финалният концерт в „Арена София“ на 26 ноември ще предложи 360-градусово музикално изживяване със сцена в центъра на залата, уникални светлинни и визуални ефекти.
Медиен партньор е БГ Радио.

Неделя сутрин
2025-09-05 20:30 | Летен Театър – Варна, Морска градина, Варна, Bulgaria
Неделя сутрин
Ако след петък се събудиш в неделя, значи купонът е бил епичен. Това го знаят най-добре Филип Буков, Павел Иванов, Христо Пъдев, Стоян Дойчев и Skiller, за които „Петък вечер“ преминава директно в „Неделя сутрин“. Новият авторски спектакъл отново събира четиримата актьори с бийтбокс мастъра в продължението на комедията, посветена на бленуваната петък вечер.
Петимата хитро прескачат съботния ден и се прехвърлят в спокойните води на неделята. И нищо не може да наруши безметежния ход на почивката им, освен… онзи загадъчен, но оставил смущаващи белези, финал на петъчната вечер. Посял зрънцето на съмнението, той пропуква мечтата за спокойствие в почивния ден и превръща неделята в минирано от срамни спомени и догадки поле.
Актьорите отново влизат в различни роли, които пресъздават комични случки, свързващи преживяванията от петък вечерта с неделното пробуждане. И се опитват да си отговорят на поредица въпроси. Кога започва неделя сутринта? С последния коктейл и финалния припадък в петък? Или с първите звуци от бормашина, които дълбаят насилствено в мозъка? Защо пропускаме съботния следобед и имаме ли изобщо шанс да го изживеем? Не и ако купонът е бил наистина добър.
Музиката и цялото озвучаване, разбира се, са на Skiller. Режисьор е Ивайло Ненов, автор на текста – Ваня Георгиева, сценограф – Мирела Василева, а хореограф – Александър Манджуков.
Как ще завърши неделният ден се познава още от сутринта. Единствената сутрин, която е способна да роди мечта и минути по-късно да я срине със земята.
Постановката е подходяща за лица над 16 години.

ПОЕТИТЕ и СЕЗОНИТЕ
2025-09-06 20:00 | Летен Театър – Варна, Морска градина, Варна, Bulgaria
ПоетиТе и СЕЗОНИТЕ
Лятно турне 2025

След огромния успех на нашите две гала вечери в НДК, представлението на Поетите, посветено на сезоните, тръгва на лятно турне.

Как поетите минават през природните и житейските сезони и как разказват за това? Колко често природата присъства в поезията? Кои стихотворения сме избрали да представим? И колко вълнуващи могат да бъдат природните стихии, когато попаднат под перото на един поет. В ПоетиТе и СезониТе – това лято.

Поетите Live е най-мащабният български проект, посветен на поезията. В него едни от най-обичаните актьори представят любимите си български стихотворения.

С участието на:

Владо Пенев
Бойко Кръстанов
Весела Бабинова
Захари Бахаров
Иван Бърнев
Луиза Григорова – Макариев
Малин Кръстев
Теодора Духовникова
Юлиан Вергов
маестро Антони Дончев

Ансамбъл "Българе"
2025-09-07 20:00 | Летен Театър – Варна, Морска градина, Варна, Bulgaria
Ансамбъл „Българе“ представя емблематичния си музикално-театрален спектакъл „Паисий“ – на 7 Септември, в Летен театър – Варна
Спектакълът „Паисий“ представя знакови събития от историята на българите, последвали появата на най-българската книга. Зрителите ще съпреживеят героичните моменти от нашето минало, вълнуващо пресъздадени от невероятните танцьори на Ансамбъл „Българе“.

ЗАКЛЕВАШ ЛИ СЕ В ДЕЦАТА
2025-09-10 20:30 | Летен Театър – Варна, Морска градина, Варна, Bulgaria
ОТМЯНА
Уважаеми клиенти,
На 04.09.2025 в 13:21 ч. получихме следното съобщение от организатора на Заклеваш ли се в децата?, База Х ЕООД:
«Уважаеми зрители,
Поради независещи от нас причини представлението „Заклеваш ли се в децата“, което трябваше да се играе на 10.09.2025 г в град Варна, Летен театър, се отменя.
Закупените към момента билети могат да бъдат върнати през платформата за продажба.
Извиняваме се за причиненото неудобство и благодарим за разбирането. »
Процедура за връщане на билети :
Сумите за билетите, закупени посредством партньорската мрежа на Eventim.bg, се възстановяват от конкретния обект, от който са закупени.
В случай, че билетите са закупени от сайта на Ивентим БГ и платени с карта е необходимо да се изпратят до централен офис на Ивентим БГ – София, ул. „6-ти септември“ 58 и до 7 работни дни ще бъде възстановена сумата по кредитната карта, с която са закупени.
!Билети, закупени с опция print@home и eticket се връщат по имейл до info@eventim.bg

И ВЕРНИЯТ ОТГОВОР Е...
2025-09-12 20:00 | Летен Театър – Варна, Морска градина, Варна, Bulgaria
И ВЕРНИЯТ ОТГОВОР Е…
С участието на: Луиза Григорова-Макариев, Христо Пъдев и Боряна Братоева.
Жанр: Комедия
Режисьор: Мартин Каров
Музика: Свилен Ноев – група „Остава“
Сценография и костюми: Елис Вели
Продуцент: Break a leg

Театралната постановка „И верният отговор е…“ обещава на зрителите не само много смях, но и неочаквани обрати в една история, която съчетава комични ситуации и изненадващи развръзки. С участието на Луиза Григорова-Макариев, Христо Пъдев и Боряна Братоева, тази комедия, режисирана от Мартин Каров, ще ви въвлече в света на Деси – енергична фенка на популярното телевизионно предаване „Стани богат“ и нейния съпруг Оги – бивша млада надежда на футболния клуб „Миньор Перник“.
Техните взаимоотношения са централната ос на сюжета, а комичните елементи са подсилени от сблъсъка на мечти и реалност.

ROCK SYMPHO SHOW. PRIME ORCHESTRA
2025-09-13 20:00 | Летен Театър – Варна, Морска градина, Варна, Bulgaria
ROCK SYMPHO SHOW III – 2025
Почувствайте мощта на рока и величието на симфонията в новото ROCK Sympho Show от легендарния PRIME Orchestra, което отбелязва десетилетие на изключителни музикални изпълнения!

Какво ви очаква:
В рамките на грандиозното европейско турне, рок хитовете на гиганти като Led Zeppelin, Metallica, Scorpions, Queen, Aerosmith, Bon Jovi, Europe, Ozzy Osbourne, AC/DC, SOAD, Nirvana, RHCP и други ще прозвучат по нов начин благодарение на уникалния симфоничен кросоувър оркестър. Ще станете свидетели на мощно съчетание между рок бенд, хоров състав и изключителни вокалисти под ръководството на харизматичен диригент. Потопете се в свят, където класиката среща рока, създавайки невероятна синергия от звуци и емоции.

Кой изпълнява:
PRIME Orchestra, който завладя сърцата на милиони по целия свят, използва най-съвременни звукови технологии, LED екрани и специални ефекти, за да създаде незабравимо шоу. Техните изпълнения се отличават с яркост, енергия, професионализъм и уникално звучене, което продължава да привлича нови фенове. Очакват ви невероятни музикални открития, силни емоции и незабравими впечатления!

Къде ще се състоят концертите:
Присъединете се към нас в това уникално музикално пътешествие! Не пропускайте шанса да се насладите на незабравимото шоу на PRIME Orchestra!

Световна купа по скокове на батут
2025-09-27 10:00 - 20:00, 2025-09-28 10:30 - 19:00 | Дворец на културата и спорта – Варна, Дворец на културата и спорта - Варна, Варна, Bulgaria
На 27 и 28 септември 2025 г. България ще бъде домакин на едно от най-вълнуващите спортни събития в календара на гимнастиката – Световната купа по скокове на батут. Състезанието ще събере водещи гимнастици от цял свят, които ще премерят сили в дисциплините индивидуален батут, синхронни скокове и двоен мини-трамплин.
? Място на провеждане: Дворец на културата и спорта? Дати: 27 и 28 септември 2025? Вход: Свободен за всички посетители
Заповядайте да подкрепим българските състезатели и да се насладим на атрактивни изпълнения, акробатика и спортен дух на най-високо ниво!
